Document ID: 32010R0117

A BIZOTTSÁG 117/2010/EU RENDELETE
(2010. február 9.)
a Szerződés I. mellékletében nem szereplő áruk kiviteli szabályainak végrehajtásához szükséges analitikai módszerek és más technikai jellegű rendelkezések megállapításáról szóló 904/2008/EK rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikkére,
mivel:
(1)
A 904/2008/EK bizottsági rendelet (2) meghatározza a 3448/93/EK tanácsi rendeletnek a Szerződés I. mellékletében nem szereplő áruk formájában exportált egyes mezőgazdasági termékekre vonatkozó export-visszatérítési rendszer és az ilyen visszatérítések összegének megállapítására szolgáló szempontok tekintetében történő végrehajtásáról szóló, 2005. június 30-i 1043/2005/EK bizottsági rendelet (3) IV. mellékletében felsorolt termékek elemzéséből nyert adatok kiszámításához használandó módszereket, eljárásokat és képleteket.
(2)
Egy szakértői csoport megvizsgálta a 904/2008/EK rendeletet abból a célból, hogy felmérje: figyelembe veszi-e a rendelet a szövegében meghatározott módszerek terén bekövetkezett tudományos és műszaki fejlődést. Az említett felmérés keretében elvégzett tanulmányok és vizsgálatok azt jelzik, hogy keményítő- vagy dextrintartalom meghatározására használt nátrium-hidroxiddal végzett hidrolízis és a szőlőcukor-tartalom - a jelenleg a legtöbb termék tekintetében előírt - enzimatikus eljárással történő, spektrofotometriás meghatározása már nem felel meg a jelenlegi műszaki követelményeknek, ezért e módszereket aktualizálni kell.
(3)
Ezért elő kell írni, hogy a keményítő- vagy dextrintartalom meghatározását enzimatikus eljárással, amiláz és amiloglükozidáz használatával kell végezni, a szőlőcukor-tartalom meghatározásához pedig a(z) 118/2010/EU bizottsági rendelettel (4) módosított, a mezőgazdasági termékek feldolgozásával előállított egyes árucikkek behozatali szabályainak végrehajtásához szükséges analitikai módszerek és más technikai jellegű rendelkezések megállapításáról szóló, 2008. szeptember 16-i 900/2008/EK bizottsági rendelet (5) I. mellékletében megadott, nagy hatékonyságú folyadékkromatográfiát (HPLC) kell használni.
(4)
A 904/2008/EK rendeletet ezért ennek megfelelően módosítani kell.
(5)
Az e rendeletben előírt intézkedések összhangban vannak a Vámkódex Bizottság véleményével,
ELFOGADTA EZT A RENDELETET:
1. cikk
A 904/2008/EK rendelet 2. cikkének 2. pontja helyébe a következő lép:
„2.
Keményítő (vagy dextrin)
(a dextrint keményítő formájában kell kifejezni)
1.
A 3505 10 10, 3505 10 90, 3505 20 10-3505 20 90 és 3809 10 10-3809 10 90 KN-kód kivételével valamennyi KN-kódnál az 1043/2005/EK rendelet IV. mellékletének 3. oszlopában említett keményítő- vagy dextrintartalmat a következő képlet alapján kell kiszámítani:
(Z - G) × 0,9,
ahol
Z
=
a 900/2008/EK rendelet (6) I. mellékletében megadott módszerrel meghatározott szőlőcukor-tartalom;
G
=
a nagy hatékonyságú folyadékkromatográfiával (HPLC) meghatározott, az enzimatikus kezelés előtti szőlőcukor-tartalom.
2.
A 3505 10 10, 3505 10 90, 3505 20 10-3505 20 90 és 3809 10 10-3809 10 90 KN-kódoknál a keményítő- vagy dextrintartalmat a 900/2008/EGK rendelet II. mellékletében megadott módszerrel kell meghatározni.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. február 9-én.

Labels: 7
3
17
16